OpenLLM-France/wikimedia huggingface dataset:
# Leach

Leach és una concentració de població designada pel cens dels Estats Units a l'estat d'Oklahoma. Segons el cens del 2000 tenia 220 habitants.

## Demografia

Segons el cens del 2000, Leach tenia 220 habitants, 81 habitatges, i 66 famílies. La densitat de població era de 13,6 habitants per km².
Dels 81 habitatges en un 38,3% hi vivien nens de menys de 18 anys, en un 67,9% hi vivien parelles casades, en un 9,9% dones solteres, i en un 17,3% no eren unitats familiars. En el 16% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,6% tenia menys de 18 anys, un 8,2% entre 18 i 24, un 26,4% entre 25 i 44, un 26,4% de 45 a 60 i un 10,5% 65 anys o més.
L'edat mediana era de 32 anys. Per cada 100 dones de 18 o més anys hi havia 109,3 homes.
La renda mediana per habitatge era de 30.972 $ i la renda mediana per família de 31.964 $. Els homes tenien una renda mediana de 23.646 $ mentre que les dones 24.375 $. La renda per capita de la població era d'11.119 $. Entorn del 17,3% de les famílies i el 18,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Leach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Les cròniques del déu coix

Les cròniques del déu coix és una novel·la de Joan-Lluís Lluís.
Publicada el 2013 per l'editorial Proa amb il·lustracions de Perico Pastor, és una història d'aventures que parteix del supòsit de la supervivència d'Hefest, el déu grec del foc, i de la seva convivència amb els mortals a l'illa de Sicília. La narració travessa setze segles d'història de la humanitat al llarg dels quals el propi déu va evolucionant, tot adaptant-se a les vicissituds i els avenços de la societat occidental.

## Argument

Hefest, el déu del foc, es veu obligat a barrejar-se amb els humans per obtenir el fum dels sacrificis de què s'alimenta. Som al segle VII dels homes, però aniran passant els anys, i aquest déu lleig i coix viurà tota mena de tribulacions entre Grècia i Sicília, i coneixerà una galeria de personatges reveladora.

## Premis

La novel·la va ser guardonada amb el premi Lletra d'Or com a millor llibre del 2013. Tal com es desprèn del veredicte del jurat, amb Les cròniques del déu coix Joan-Lluís Lluís "manifesta un gran domini del llenguatge, de la fluïdesa literària i de les el·lipsis temporals en un procés narratiu que equilibra la faula amb la mitologia i la reflexió al voltant de les bases culturals d'occident”.

## Referències

* ↑ «El retorn de Joan-Lluís Lluís». Núvol.com, 18-12-2013. [Consulta: 10 abril 2017].
* ↑ «Les cròniques del déu coix. Sinopsi». Grup 62. [Consulta: 10 abril 2017].
* ↑ «Joan-Lluís Lluís, premi Lletra d'Or amb ‘Les cròniques del déu coix’». Núvol.com, 19-05-2014. [Consulta: 10 abril 2017].
# Leiderdorp

Leiderdorp és un municipi de la província d'Holanda Meridional, al sud dels Països Baixos. L'1 de gener del 2021 tenia 27.377 habitants repartits sobre una superfície de 12,29 km² (dels quals 0,57 km² corresponen a aigua).

## Personatges il·lustres

* Taeke Wiebe Doekes Taekema, jugador de hockey.
* Matthijs de Ligt, jugador de futbol.

## Ajuntament

* VVD 5 regidors
* PvdA 4 regidors
* CDA 4 regidors
* BBL 3 regidors
* GroenLinks 3 regidors
* Leiderdorp Anders (Jean-Paul Voets, escindit de SP Leiderdorp) 1 regidor
* Liberaal Leiderdorp (Hugo Langenberg, escindit de VVD) 1 regidor

## Agermanaments

* Šamorín, Eslovàquia

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 26 febrer 2023].

## Enllaços externs

* www.leiderdorp.nl
# Leidschendam-Voorburg

Leidschendam-Voorburg és un municipi de la província d'Holanda Meridional, al sud dels Països Baixos. L'1 de gener del 2009 tenia 72.505 habitants repartits sobre una superfície de 35,68 km² (dels quals 2,88 km² corresponen a aigua). Limita al nord amb Wassenaar, Voorschoten i Leiden, a l'oest amb la Haia, a l'est amb Zoeterwoude i al sud amb Rijswijk i Zoetermeer.

## Centres de població

Leidschendam, Stompwijk, i Voorburg.

## Història

El municipi es crea l'1 de gener de 2002 amb la fusió dels antics municipis de Leidschendam i Voorburg.

## Ajuntament

* VVD 10 regidors
* CDA 7 regidors
* PvdA 6 regidors
* SP 3 regidors
* Gemeentebelangen 3 regidors
* GroenLinks 2 regidors
* D66 2 regidors
* Onafhankelijke Partij 1 regidor
* Fractie Jami 1 regidor

## Agermanaments

* Konstancin-Jeziorna
* Hranice
* Temecula

## Enllaços externs

* www.leidschendam-voorburg.nl
# Liparis antarcticus

Liparis antarcticus és una espècie de peix pertanyent a la família dels lipàrids.

## Hàbitat

És un peix marí, demersal i de clima temperat.

## Distribució geogràfica

Es troba al Pacífic sud-oriental: Xile.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Pequeño, G., 1997. Peces de Chile. Lista sistemática revisada y comentada: addendum. Rev. Biol. Mar. Oceanogr. 32(2):77-94.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Les tres germanes

Les tres germanes (en rus: Три сестры́, Tri sestrí) és una obra de teatre, en quatre actes, molt coneguda i molt representada (també al Teatre lliure) de l'autor rus Anton Txékhov, potser influïda per la vida de les tres germanes escriptores de la família Brontë, o encara més probablement per les tres germanes Zimmermann de la ciutat russa de Perm. Va ser escrita l'any 1900 i representada per primera vegada el 1901.

## Argument

Les tres germanes és una obra naturalista sobre la decadència de la classe social privilegiada de Rússia i la cerca del seu significat en el món modern. Descriu les vides i aspiracions de la família Prózorov, les tres germanes (Olga, Maixa i Irina) i el seu germà Andrei. Són una família insatisfeta i frustrada amb la seva present existència. Les tres germanes són dones cultes i refinades que, encara que es van formar al Moscou urbà, des de fa onze anys viuen en una petita vila, guarnició militar, de províncies. La ciutat de Moscou és el principal element simbòlic de l'obra: les tres germanes sempre estan idealitzant-la i somiant a tornar-hi, a més identifiquen Moscou amb la seva felicitat i amb la vida perfecta. Tanmateix, el pla d'anar a Moscou mai no es materialitza i els seus somnis no es compleixen.

## Personatges

* Olga Serguéievna Prózorova (Ólia) és la més gran de les germanes, amb 28 anys, representa la figura patriarcal.
* Maria Serguéievna Kulíguina (Maixa), la d'edat mitjana, amb 25 anys, desenganyada del seu matrimoni.
* Irina Serguéievna Prózorova, la més jove, amb 20 anys.
* Andrei Serguéievitx Prózorov (Andrei), el germà de les tres.
* Natàlia Ivànovna (Nataixa), esposa d'Andrei.
* Fiódor Ilitx Kuliguin, marit de Maixa.
* Militars: Aleksandr Ignàtievitx Verxinin, baró Nikolai Lvóvitx Tuzenbakh, capità Vassili Vassílievitx Solioni, Ivan Romànovitx Txebutikin, Aleksei Petróvitx Fedótik, Vladímir Kàrlovitx Rodé.
* Altres personatges: Ferapont, Anfissa i altres personatges importants dels quals es parla però no apareixen en escena.

## Versions en cinema

A mitjan dècada de 1960 es va filmar una producció de The Actors Studio amb les actrius Kim Stanley i Geraldine Page com a Maixa i Olga, respectivament, i Sandy Dennis (Irina) i Shelley Winters (Nataixa). En la pel·lícula Three Sisters de 1970, actuaven Joan Plowright (Maixa) Alan Bates (Verxinin), amb Ronald Pickup (Tuzenbakh) i Laurence Olivier (Txebutikin), que també era el codirector de l'obra.

## Adaptacions teatrals

El 2020 es va estrenar l'adaptació teatral de Les tres germanes, sota la direcció de Julio Manrique, al Teatre Lliure de Barcelona.

## Referències

* ↑ review of "Three Sisters", The Sunday Times, 31 January 2010
* ↑ cf Russian wikipedia
* ↑ Juanico Llumà, Núria «El 2020 en 10 moments teatrals». Ara, 29-12-2020, pp. 28-29.

## Enllaços externs

* Fitxa de l'obra al Teatre Lliure.
* Fitxa de l'obra a una representació al Teatre Nacional Arxivat 2010-12-26 a Wayback Machine..
* Oxquarry Books, traducció a l'anglès.
* Project Gutenberg, traduccions angleses d'obres de Txèkhov.
* Full text of Three Sisters (en rus).
# Links

Links (en català enllaços) és un navegador web lliure en mode text i amb suport per taules i frames. A més, és compatible amb terminals a color i monocroms i permet l'scroll horitzontal. La versió 2 inclou un sistema de menús desplegables i suport per mode gràfic, per la qual cosa està orientat a usuaris que volen mantenir molts elements típics de les interfícies gràfiques (popups, menús, etc.) en un entorn de text.
La versió original va ser desenvolupada per Mikuláš Patočka a la República Txeca el 1999. Durant l'any 2000 Karel Kulhavý, Petr Kulhavý i Martin Pergel, companys de la Universitat Charles a Praga van entrar a l'equip. Junts van crear Twibright Labs i van desenvolupar la versió 2 amb suport per gràfics [links -g], presentació del text amb diverses mides (amb antialiasing i suport de JavaScript. El mode gràfic fins i tot funciona a sistemes UNIX sense servidor de finestres X o qualsevol altre entorn de finestres, usant SVGALib o el framebuffer de la GPU del sistema.
ELinks ("Experimental/Enhanced Links") és un fork fet per Petr Baudis, basant-se amb el Links 0.9. Té un desenvolupament més obert i incorpora pegats d'altres versions de Links i d'usuaris d'Internet.
Links Hacked és una altra versió del navegador Links, que ha ajuntat les característiques de Elinks amb les de Links 2.

## Referències

* ↑ Legan, Dallas. Text-Mode Web Browsers for OS/2. The Southern California OS/2 User Group, setembre 2001.
* ↑ Gil-Pechuán, Ignacio; Palacios-Marqués, Daniel; Peris-Ortiz, Marta Peris; Vendrell, Eduardo; Ferri-Ramirez, Cesar. Strategies in E-Business: Positioning and Social Networking in Online Markets (en anglès). Springer Science & Business Media, 2013-09-25. ISBN 978-1-4614-8184-3.
* ↑ [2016-04-24] ChangeLog, 28 octubre 2003.
* ↑ Bolso, Erik Inge. «2005 Text Mode Browser Roundup». Linux Journal, 08-03-2005.

## Enllaços externs

* Lloc web de Links Arxivat 2004-06-26 a Wayback Machine. (anglès)
* Twibright Labs, creadors de Links 2 Arxivat 2005-08-23 a Wayback Machine. (anglès)
* Lloc web d'ELinks (anglès)
* Lloc web de Links Hacked Arxivat 2005-12-19 a Wayback Machine. (anglès)
Viccionari
# Limbach

Limbach és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Leonardo Ferrel

Leonardo Ferrel (7 de juliol de 1923 - ?) fou un futbolista bolivià.

## Selecció de Bolívia

Va formar part de l'equip bolivià a la Copa del Món de 1950.

## Referències

* ↑ 1950 FIFA World Cup Brazil Arxivat 2011-09-18 a Wayback Machine.
* ↑ Leonardo Ferrel a National-Football-Teams.com (anglès)
* ↑ Leonardo Ferrel Fitxa i estadístiques a la FIFA
* ↑ Leonardo Ferrel a worldfootball.net
# La Chavatte

La Chavatte és un municipi francès situat al departament del Somme i a la regió dels Alts de França. L'any 2007 tenia 54 habitants.

## Demografia
### Població

El 2007 la població de fet de La Chavatte era de 54 persones. Hi havia 20 famílies de les quals 4 eren unipersonals (4 homes vivint sols), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 23 habitatges, 19 eren l'habitatge principal de la família, 2 eren segones residències i 2 estaven desocupats. Tots els 21 habitatges eren cases. Dels 19 habitatges principals, 14 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia una cambra, 3 en tenien tres, 5 en tenien quatre i 10 en tenien cinc o més. 17 habitatges disposaven pel capbaix d'una plaça de pàrquing. A 10 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Chavatte el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 33 persones, 23 eren actives i 10 eren inactives. De les 23 persones actives 22 estaven ocupades (11 homes i 11 dones) i 1 aturada (1 dona i 1 dona). De les 10 persones inactives 3 estaven jubilades, 5 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una entitat de l'administració pública i 1 d'una empresa classificada com a «altres activitats de serveis».
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de La Chavatte a l'INSEE.
* Évolution et structure de la population Fitxa amb el detall de dades de La Chavatte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La Guàrdia de Ripoll

La Guàrdia de Ripoll (també anomenat castell de la Guàrdia o la Guàrdia de les Llosses) és un castell situat al municipi de les Llosses (Ripollès), sota l'ermita de Santa Margarida de Vinyoles.

## Història

Era un antic castell termenat que comprenia els actuals termes d'Alpens (Lluçanès) i de les Llosses (Ripollès). Està documentat des de l'any 1017. Formava part del comtat de Besalú i pertanyia a la família Guàrdia o Saguàrdia, coneguda des del 1061. El 1270 n'era senyor Galceran de Pinós. Els seus descendents prengueren el cognom Guàrdia i obtingueren el vescomtat de Canet i la baronia de la Guàrdia.

## Referències

* ↑ "El castell de la Guàrdia" al web "PAT-Mapa. Generalitat de Catalunya"
* ↑ «La Guàrdia de Ripoll». Gran Enciclopèdia Catalana. Barcelona: Grup Enciclopèdia Catalana.
# Literatura gòtica

La literatura gòtica és la literatura associada al moviment gòtic. Inclou obres molt conegudes com ara Dràcula, Frankenstein, L'estrany cas del Dr. Jekyll i Mr. Hyde, o els contes d'Edgar Allan Poe.
El renaixement del gòtic va ser l'expressió emocional, estètica i filosòfica que va reaccionar contra el pensament dominant de la Il·lustració, segons el qual la humanitat podia arribar al coneixement veritable i obtenir felicitat i virtut perfectes; la seva fam per aquest coneixement deixava de costat la idea que la por podia ser també sublim. Les idees d'ordre de la Il·lustració van anar essent relegades i donen pas a l'afició pel gòtic a Anglaterra i així es va obrint el camí per a la fundació d'una escola de la literatura gòtica, derivada de models alemanys.
Les narratives gòtiques proliferen entre 1765 i 1820, amb la iconografia que ens és coneguda: cementiris, erms i castells tenebrosos plens de misteri, malvats infernals, homes llop, vampirs, «doppelgänger» (mutants, o doble personalitat) i dimonis, etc.

## Característiques

D'entre les característiques del moviment gòtic destaquen: És melodramàtic, exagera els personatges i les situacions amb la finalitat d'accentuar els efectes estètics. L'autor crea un marc sobrenatural que facilita el terror, el misteri i l'horror. Existència de llocs solitaris i espantosos que subratllen així els aspectes més grotescos i macabres de la producció. Exaltació de la relació entre terror i èxtasi. Embelliment de la mort com un desig pel dolor. Importància d'escenari arquitectònic, per a enriquir la trama; les ombres i contorns de llum delimiten espais i recreen sentiments malenconiosos. Referències a la bogeria, falta de raciocini, bestialitat i altres situacions inhumanes o sobrenaturals. La polarització del bé i el mal, aquest últim sent interpretat per un home cruel que farà de malvat. L'art gòtic utilitza elements obscurs.

## Novel·la gòtica

La novel·la gòtica és una novel·la que barreja amor i terror en una ambientació pseudomedieval, de regust romàntic, amb presència d'elements sobrenaturals. El gènere va ser inaugurat per Horace Walpole, amb El Castell d'Otranto (1764), on ja apareixen els embolics familiars, les ruïnes i encanteris demoníacs que es popularitzarien en les obres posteriors. Els excessos melodramàtics van fer que sorgís una novel·la gòtica paròdica, on els elements misteriosos són absurds i explicats racionalment o els personatges apareixen com a caricatures.
Algunes obres destacades són Els misteris d'Udolfo, d'Ann Radcliffe; El manuscrit trobat a Saragossa, de Jan Potocki o El monjo, de Matthew Lewis. Aquestes obres van marcar una de les tendències bàsiques de la literatura de terror, amb els crims provocats per monstres o aliats del dimoni, un corrent molt conreat durant els segles XIX i XX, i també les llegendes romàntiques tradicionals, com les de Bécquer.

## Referències

* ↑ Gieseler, Christina. The Semantic Charging of Space in"The Castle of Otranto" (en anglès). Christina Gieseler, 2010, p.1. ISBN 3640604539.

## Vegeu també

* Rock gòtic
* Novel·la de terror
# Lliga de la Bandera Blanca

Lliga de la Bandera Blanca (White Flag League, coneguda també com a White Flag Association, White Flag Society, o White Brigade Movement) fou una organització nacionalista sudanesa formada per oficials de l'exèrcit encapçalats pels tinents Ali Abdullatif i Abdullah Khalil el 1923-1924. Reclamaven la independència del Sudan i d'Egipte i la unió de tota la vall del Nil i es declaraven lleials al rei Fuad I.
El tinent Abdul Fadil Almaz va dirigir la revolta de l'acadèmia militat que va acabar en la derrota dels sublevats i la mort d'Almaz en l'assalt dels britànics a l'hospital on es trobava. El fracàs fou causat per la manca de suport de la guarnició egípcia a Kharthum North, que havia promès aportar artilleria però al darrer moment no va fer res. Les manifestacions organitzades posteriorment per la Lliga el 1924 foren prohibides pels britànics.
La bandera del moviment era blanca amb la bandera egípcia (verda, mitja lluna i tres estrelles blanques) al cantó. A la part blanca de dalt a baix hi havia una línia irregular blava que marcava el curs del Nil de manera realista i es dividia a la part baixa en dues línies corresponents al Nil Blanc i Nil Blanc

## Referències

* El-Sanousi, Magda M.; Nafisa Ahmed El-Amin (1994). "The Women's Movement, Displaced Women, and Rural Women in Sudan". In Barbara J. Nelson, Najma Chowdhury. Women and Politics Worldwide. Yale University Press. pp. 677. ISBN 0300054084.
* Rizk, Yunan Labib (2001-02-08). "Chronicles: The Sudan Defence Force". Al-Ahram Weekly. Al-Ahram Weekly.
# Lliga de la Federació Central de futbol

La Lliga de la Federació Central de futbol, prèviament Lliga de la Federació de Bagdad de futbol (àrab: دوري الاتحاد العراقي لمنطقة بغداد), fou la màxima competició futbolística de l'Iraq entre 1948 i 1974. A partir de 1961 s'anomenà Lliga dels Instituts de futbol (en àrab: دوري المؤسسات العراقي, Dawri Al-Muassasat). Les primeres edicions la disputaren només equips de Bagdad i la darrera edició fou ampliada a equips de la resta del país.
Fou disputada sota diferents formats, inclòs un format de copa. A més de la lliga de Bagdad, també hi va haver lligues regionals a Bàssora, Kirkuk i Mosul.

## Historial

Font:

### Lliga de Bagdad (format lliga)

* 1948-49: Al-Kuliya Al-Askariya Al-Malikiya
* 1949-50: Al-Haris Al-Maliki
* 1950-51: Al-Haris Al-Maliki
* 1951-52: Al-Haris Al-Maliki
* 1952-53: Al-Haris Al-Maliki
* 1953-54: Al-Haris Al-Maliki
* 1954-55: Al-Haris Al-Maliki
* 1955-56: Al-Haris Al-Maliki

### Campionat de Bagdad (format copa)

* 1956-57: Maslahat Naqil Al-Rukab
* 1957-58: Al-Quwa Al-Jawiya Al-Malikiya
* 1958-59: Amanat Al-Asima
* 1959-60: Al-Athori
* 1960-61: Maslahat Naqil Al-Rukab

### Lliga dels Instituts de Bagdad

* 1961-62 Al-Quwa Al-Jawiya
* 1962-63: Montakhab Al-Shorta
* 1963-64: Al-Quwa Al-Jawiya
* 1964-65: Maslahat Naqil Al-Rukab
* 1965-66: Al-Firqa Al-Thalitha
* 1966-67: Aliyat Al-Shorta
* 1967-68: Aliyat Al-Shorta
* 1968-69: Aliyat Al-Shorta
* 1969-70: Aliyat Al-Shorta
* 1970-71: Maslahat Naqil Al-Rukab
* 1971-72: Aliyat Al-Shorta
* 1972-73: Al-Tayaran

### Lliga dels Instituts de l'Iraq

* 1973-74: Al-Tayaran
A partir de 1974 es crea la Lliga iraquiana de futbol.

## Títols per club

| # | Club | Títols |
| 1 | Al-Haris Al-Maliki | 7 |
| 2 | Aliyat Al-Shorta | 5 |
| 3 | Maslahat Naqil Al-Rukab | 4 |
| 3 | Al-Quwa Al-Jawiya | 4 |
| 5 | Al-Kuliya Al-Askariya | 1 |
| 5 | Amanat Al-Asima | 1 |
| 5 | Al-Athori | 1 |
| 5 | Montakhab Al-Shorta | 1 |
| 5 | Al-Firqa Al-Thalitha | 1 |

## Notes

* ↑ Més tard anomenat Al-Kuliya Al-Askariya.
* 1 2 3 4 5 6 7 Actualment anomenat Amanat Baghdad.
* 1 2 3 Actualment anomenat Al-Quwa Al-Jawiya.
* 1 2 3 4 5 6 7 8 Actualment anomenat Al-Shorta.
* 1 2 Actualment anomenat Al-Jaish.

## Referències

* ↑ «Baghdad Football League games start on Friday». The Iraq Times, 02-11-1948.
* ↑ League of the Institutes Top 3 Finishes
* ↑ «Football leagues set up in Iraq's main centres». The Iraq Times, 16-10-1948.
* ↑ «Iraq - List of Champions». RSSSF.